আলিয়া ভাট
আলিয়া ভাট (; জন্মঃ মার্চ ১৫, ১৯৯৩) একজন ব্রিটিশ-ভারতীয় চলচ্চিত্র অভিনেত্রী। ব্রিটিশ পরিবারে জন্মগ্রহণ করা আলিয়া, চলচ্চিত্রনির্মাতা মহেষ ভাট এবং অভিনেত্রী সোনি রাজদানের কন্যা। ১৯৯৯ সালে তানুজা চন্দ্র পরিচালিত "সংঘর্ষ" চলচ্চিত্রে শিশুশিল্পীর ভূমিকায় অভিনয়ের মাধ্যমে চলচ্চিত্র জগতে তার আত্মপ্রকাশ ঘটে। পরবর্তীকালে একজন প্রাপ্তবয়স্ক অভিনেত্রী হিসেবে সিদ্ধার্থ মালহোত্রা ও বরুণ ধবনের বিপরীতে করন জোহর পরিচালিত রোমান্টিক কমেডি "স্টুডেন্ট অব দ্য ইয়ার" (২০১২) চলচ্চিত্রের মাধ্যমে তিনি নিয়মিত অভিনয় শুরু করেন; যা সে বছরের বক্স অফিস সাফল্য অর্জন করে।
লা ভি অঁ রোজ (চলচ্চিত্র)
কোতিয়ার এই চলচ্চিত্রের অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার জয় লাভ করেন, যা ফরাসি ভাষার চলচ্চিত্রের ভূমিকার জন্য প্রদত্ত প্রথম অভিনয়ের পুরস্কার। এছাড়া তিনি শ্রেষ্ঠ অভিনেত্রীর জন্য বাফটা পুরস্কার, গোল্ডেন গ্লোব পুরস্কার, এবং সিজার পুরস্কার লাভ করেন। চলচ্চিত্রটি শ্রেষ্ঠ রূপসজ্জার জন্য একাডেমি পুরস্কার, শ্রেষ্ঠ রূপসজ্জা, পোশাক পরিকল্পনা এবং সঙ্গীতের জন্য বাফটা পুরস্কার এবং পাঁচটি বিভাগে সিজার পুরস্কার জয় লাভ করে।পরিচালক অলিভিয়ার দাহান এই চলচ্চিত্রে ফরাসি গায়িকা এদিত পিয়াফের ভূমিকায় অভিনয়ের জন্য কোতিয়ারকে নির্বাচন করেন। কোতিয়ারের সাথে তখনও তার সাক্ষাৎ হয় ন। তিনি পিয়াফ ও কোতিয়ারের চোখের মধ্যে সাদৃশ্য খুঁজে পান। প্রযোজক অ্যালাইন গোল্ডম্যান এই প্রস্তাব গ্রহণ করেন এবং তাকে সমর্থন দেন, যদিও পরিবেশক টিএফএম কোতিয়ার লাভজনক অভিনেত্রী ছিল না বলে অর্থ লগ্নি কমিয়ে দেয়।